**Dostava več(jega) tovora? Ford je podaljšal Transita v izvedbi šasija s kabino, da zadosti večjemu povpraševanju v mednarodnem prevozu**

* Ford podpira rastoči sektor mednarodnih prevoznikov z uvedbo novega modela Transita v izvedbi šasija s kabino, ki nudi v svojem razredu razkošni prostor za tovor, v katerem je možno prevažati kar 10 evro-palet1
* Podaljšano podvozje in pogonski sklopi za najzahtevnejšo uporabo (Heavy Duty) so skladni z zahtevami uporabnikov na Poljskem, v Srednji Evropi in v Baltskih državah, ki želijo daljša tovorna vozila s skupno maso 3,5 tone
* Novi model Transita kot šasije s kabino je primeren za predelave, med katerimi so tudi vozila s platnenimi stranicami kontejnerja in nadgradnjo kabine s prostorom za počitek s posteljo; Ford ima omrežje s skoraj 200 kvalificiranimi predelovalci vozil

**Dunton, Velika Britanija, 8. februar 2021** – Ford je uvedel novo različico Transita v izvedbi šasija s kabino, posebej zasnovano z maksimalno največjo prostornino za tovor za uporabnike na rastočem trgu 3,5-tonskih mednarodnih prevozov.

V skladu z velikim povpraševanjem na Poljskem, v Srednji Evropi in v Baltskih državah, kjer ima sedež veliko podjetij, ki s 3,5-tonskimi dostavnimi vozili razvažajo tovore na mednarodnih poteh, je novi model s sprednjim pogonom opremljen s podaljšanim podvozjem in pogonskimi sklopi za najzahtevnejšo uporabo (Heavy Duty).

Z nameščenim kontejnerjem s platnenimi stranicami nudi najnovejša šasija s kabino Transit L5 celo s povišano nadgradnjo kabine s posteljo možnost prevoza do 10 evro-palet, kar je največ na trgu, in nosilnost do 950 kg po predelavi.2

“Posel v sektorju daljših dostavnih vozil cveti in naš novi podaljšani Transit kot šasija s kabino je posebej zasnovan tako, da omogoča prevoz več tovora kot katero koli drugo vozilo te vrste – tako marljivim podjetjem pomaga, da so produktivnejša kot kadarkoli doslej," je povedal Paul Baynes, vodja predelav gospodarskih vozil pri Fordu Evropa.

Transit L5 šasija s kabino je zdaj na voljo na vseh evropskih trgih, podporo zanj pa zagotavlja Fordovo omrežje skoraj 200 kvalificiranih predelovalcev vozil v 13 državah, ki razvijajo in izdelujejo predelave za specifične zahteve podjetij.

**Izjemna zmogljivost prevoza tovora v tem razredu**Za največjo zmogljivost pri prevozu tovora v svojem razredu meri medosna razdalja novega modela 4522 mm – to je največ med vsemi šasijami s kabino in sprednjim pogonom ter skupno maso vozila 3,5 tone.

Da bi nova šasija s kabino izpolnila zahteve uporabnikov, je Ford sodeloval s podjetjema za predelave Carpol in Nadwozia Partner na Poljskem in izdelal tipična demonstracijska vozila za mednarodne prevoze s kontejnerjem s platnenimi stranicami in udobno nadgradnjo kabine s kotičkom za počitek za vozniško kabino ali nad njo.

Vse šasije s kabino L5 FWD poganja varčna in zmogljiva različica 2,0-litrskega dizelskega motorja EcoBlue za najzahtevnejšo uporabo (Heavy Duty), skladna z emisijskimi standardi.3 Serijska izvedba razvije 130 KM in 360 Nm navora, za zahtevnejšo uporabo pa je na voljo tudi različica s 160 KM in 390 Nm navora. Obe različici motorja sta vrste Heavy Duty in omogočata predelave, s katerimi masa vozila presega 2380 kg, kar je idealno za ponudnike mednarodnih prevozov.

Serijsko je vgrajen šeststopenjski ročni menjalnik, na voljo pa je tudi šeststopenjski samodejni menjalnik z ročnim načinom prestavljanja. Z vsemi pogonskimi sklopi je možno naročiti dodatni 95-litrski rezervoar za gorivo, ki omogoča večji doseg za izboljšanje produktivnosti z manj postanki zaradi točenja goriva.

Razpoložljive tehnologije za pomoč vozniku vključno z inteligentnim aktivnim tempomatom4 in sistemom za ohranjanje voznega pasu5 pomagajo zmanjšati utrujenost na dolgih vožnjah in so pred kratkim [prejele pohvalo](https://media.ford.com/content/fordmedia/feu/gb/en/news/2020/12/16/ford-transit-and-transit-custom-both-excel-in-euro-ncaps-first-e.html) neodvisne ustanove za varnost vozil Euro NCAP.

Nova šasija s kabino L5 dopolnjuje izjemno paleto različic izvedb Transita, med katerimi je tudi Transitova šasija s kabino z [največjo dovoljeno skupno maso 5,0 tone](https://media.ford.com/content/fordmedia/feu/en/news/2020/09/30/ford-announces-its-strongest--most-capable-van-ever--a-5-0-tonne.html) za težke nadgradnje, ki je pri trgovcih na voljo od konca lanskega leta. Leta 2020 je bil Ford že šesto leto zapored vodilna znamka gospodarskih vozil v Evropi – na Fordovih ključnih trgih Euro 20 so prodali 87.139 Transitov.6

# # #

1 Tovor in razpoložljiva količina za prevoz sta omejena z maso in porazdelitvijo mase.

2 Največja nosilnost se razlikuje in temelji na dodatni opremi in konfiguraciji vozila. Za kapaciteto specifičnega vozila glede prevoza tovora glejte nalepko na stebričku vrat.

3 Podatki o porabi goriva in izpustih CO2 bodo odvisni od homologacije vozila z nadgradnjo in bodo izračunani z orodjem sistema FordEtis za izračun izpustov CO2 po WLTP.

4 Asistenčne funkcije so namenjene le za pomoč vozniku in ne nadomeščajo njegove pozornosti, presoje ter odgovornosti za upravljanje in nadzor vozila. Za podrobnosti in omejitve sistemov glejte Navodila za uporabo.

5 Sistem za ohranjanje voznega pasu ne usmerja krmiljenja. Asistenčne funkcije so namenjene le za pomoč vozniku in ne nadomeščajo njegove pozornosti, presoje ter odgovornosti za upravljanje in nadzor vozila.

6 V nabor trgov Euro 20 so vključene naslednje države: Avstrija, Belgija, Češka republika, Danska, Finska, Francija, Grčija, Irska, Italija, Madžarska, Nemčija, Nizozemska, Norveška, Poljska, Portugalska, Romunija, Španija, Švedska, Švica in Velika Britanija.